**РЕПУБЛИКА БЪЛГАРИЯ**

**МИНИСТЕРСКИ СЪВЕТ**

 **ПРОЕКТ**

**ПОСТАНОВЛЕНИЕ** **№**

**от …………………2014** **г.**

**за одобряване на допълнителни разходи по бюджета на Министерството на транспорта, информационните технологии и съобщенията за 2014 г.**

**МИНИСТЕРСКИЯТ СЪВЕТ**

**ПОСТАНОВИ:**

**Чл. 1.** (1) Одобрява допълнителни разходи по бюджета на Министерството на транспорта, информационните технологии и съобщенията за 2014 г. в размер на  9 276 хил. лв. за съфинансиране изпълнението на железопътните проекти на Национална компания „Железопътна инфраструктура“ по ОП „Транспорт“ 2007-2013г., в това число:

* ”Електрификация и реконструкция на железопътната линия Пловдив – Свиленград по коридори ІV и ІХ, фаза 2: Първомай-Свиленград“ – 8 000 хил. лв. ;
* "Модернизация на железопътен участък "Септември-Пловдив"- част от Транс-европейската железопътна мрежа" - 1 276 хил. лв.

 (2) Разходите по ал. 1 да се осигурят чрез преструктуриране на разходите по централния бюджет за 2014 г.

(3) Разходите по ал. 1 се предоставят целево от бюджета на Министерството на транспорта, информационните технологии и съобщенията, като капиталов трансфер за Национална компания „Железопътна инфраструктура“.

**Чл. 2**. (1) Със сумата по чл. 1, ал. 1 да се увеличат разходите по политика в областта на транспорта, информационните технологии и съобщенията, бюджетна програма „Развитие на транспорта и осигуряване на безопасност, сигурност и екологосъобразност“ по бюджета на Министерството на транспорта, информационните технологии и съобщенията за 2014 г.

(2) Със сумата по чл.1, ал. 1 да се увеличат показателите по чл. 22, ал. 3 от Закона за държавния бюджет на Република България за 2014 г.

**Чл. 3.** Неусвоените средства по чл.1, ал.3 се възстановяват от Национална компания „Железопътна инфраструктура“ по бюджета на Министерството на транспорта, информационните технологии и съобщенията до 29 декември 2014 г.

**Чл. 4.** (1) Министърът на транспорта, информационните технологии и съобщенията да извърши съответните промени по бюджета на Министерството на транспорта, информационните технологии и съобщенията за 2014 г. и да уведоми министъра на финансите.

 (2) Министърът на финансите да извърши произтичащите от чл. 1 промени по централния бюджет за 2014 г.

**Заключителни разпоредби**

**§ 1.** Постановлението се приема на основание чл. 109, ал. 3 от Закона за публичните финанси.

**§** **2.** Изпълнението на постановлението се възлага на министъра на транспорта, информационните технологии и съобщенията.

**§ 3.** Постановлението влиза в сила от деня на обнародването му в „Държавен вестник”.

**МИНИСТЪР-ПРЕДСЕДАТЕЛ:**

 **БОЙКО БОРИСОВ**

**И.Д. ГЛАВЕН СЕКРЕТАР НА**

**МИНИСТЕРСКИЯ СЪВЕТ:**

 **ВЕСЕЛИН ДАКОВ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ГЛАВЕН СЕКРЕТАР НА**

**МИНИСТЕРСТВОТО НА ТРАНСПОРТА**,

**ИНФОРМАЦИОННИТЕ ТЕХНОЛОГИИ И СЪОБЩЕНИЯТА:**

 **Иван Марков**

**ДИРЕКТОР НА ДИРЕКЦИЯ „ПРАВНА” В**

**МИНИСТЕРСТВОТО НА ТРАНСПОРТА**,

**ИНФОРМАЦИОННИТЕ ТЕХНОЛОГИИ И СЪОБЩЕНИЯТА:**

**Красимира Стоянова**